**KÚPNA ZMLUVA**

uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zmluva“)

**Článok I.**

**ZMLUVNÉ STRANY**

1. **Kupujúci: Ministerstvo práce, sociálnych vecí a rodiny Slovenskej republiky**

Sídlo: Špitálska 4,6,8, 816 43 Bratislava

Zastúpený: Ing. Peter Kostolný, generálny tajomník služobného úradu

IČO: 00681156

DIČ.: 2020796338

Bankové spojenie: Štátna pokladnica

IBAN: SK1781800000007000106819

(ďalej len „kupujúci“)

a

1. **Predávajúci:**

Sídlo:

Štatutárny zástupca:

IČO:

DIČ:

IČ DPH:

Bankové spojenie:

IBAN:

Tel.:

E-mail:

(ďalej len „predávajúci“)

(ďalej spolu len „zmluvné strany“)

1. Zmluvné strany uzatvárajú túto zmluvu v súlade s výsledkom verejného obstarávania (ďalej len ako „VO“) s názvom predmetu zákazky „Nákup troch motorových vozidiel“, ktoré bolo realizované prostredníctvom Centrálnej obstarávacej organizácie (ďalej len ako „COO“) v súlade s ustanovením § 15 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na základe dohody č. SVO\_ZM\_SVO-MAI2-2024-000668-027\_2024, uzavretej medzi Ministerstvom vnútra Slovenskej republiky ako COO, a Ministerstvom práce, sociálnych vecí a rodiny Slovenskej republiky, zverejnenej v Centrálnom registri zmlúv, vedenom Úradom vlády Slovenskej republiky dňa 13.9.2024, účinnej dňom 14.9.2024.
2. Predmetné VO bolo realizované podľa ZVO prostredníctvom zriadeného nadlimitného dynamického nákupného systému s názvom predmetu zákazky „DNS - Nákup automobilov do 3,5 tony“ (ďalej len ako „DNS“), ktorý bol vyhlásený zverejnením oznámenia o vyhlásení verejného obstarávania v Úradnom vestníku EÚ dňa 27.5.2022 pod značkou 283179-2022 a Vestníku verejného obstarávania č. 125/2022 dňa 30.5.2022 pod značkou 28007 – MUT.

**Článok II.**

**PREDMET ZMLUVY**

1. Predmetom tejto zmluvy je záväzok predávajúceho dodať kupujúcemu za podmienok stanovených v tejto zmluve tri (3) ks nových motorových vozidiel továrenskej značky: ...................................., názvu: ......................., typu: .............. a modelu: .........................., bližšie špecifikovaných v Prílohe č. 1 tejto zmluvy, označenej ako „Špecifikácia predmetu zmluvy“ (ďalej len „príloha č.1“) (ďalej len "motorové vozidlá“) a previesť na kupujúceho vlastnícke právo k dodaným motorovým vozidlám a  záväzok kupujúceho riadne dodané motorové vozidlá prevziať a zaplatiť za ne dohodnutú kúpnu cenu v súlade s článkom III. tejto zmluvy.
2. Motorové vozidlá, bližšie špecifikované v bode 1. tohto článku zmluvy, sa predávajúci zaväzuje dodať vo vyhotovení a s výbavou podľa prílohy č. 1, tvoriacou neoddeliteľnú súčasť tejto zmluvy.

**Článok III.**

**KÚPNA CENA**

1. Kúpna cena za dodané motorové vozidlá je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov  v spojení s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.
2. Celková kúpna cena za dodané motorové vozidlá je .................... Eur bez DPH, slovom .................................................. eur bez DPH, resp. .................... eur s DPH, slovom .................................................. eur s DPH. Cenová kalkulácia motorových vozidiel je obsahom Prílohy č. 4 tejto zmluvy, označenej ako „Cenová kalkulácia – konečná cena motorových vozidiel“ (ďalej len „príloha č. 4“) a tvorí neoddeliteľnú súčasť tejto zmluvy.

Predávajúci je/ nie je platiteľom DPH.

1. Celkovou cenou za dodané motorové vozidlá sa rozumie cena vrátane colných a daňových poplatkov, komplexného zabezpečenia služieb spojených s dodaním motorových vozidiel, dopravy do miesta plnenia uvedeného v článku V., bod 2 tejto zmluvy (náklady na dopravu, poistenie a ostatné náklady spojené s dodávkou motorových vozidiel ), vrátane vykonania predpredajného servisu, bezplatných servisných prehliadok a servisných prác stanovených výrobcom počas trvania záručnej doby.

**Článok IV.**

**FAKTURAČNÉ A PLATOBNÉ PODMIENKY**

1. Nárok na zaplatenie kúpnej ceny, bližšie špecifikovanej v článku III., bod 2 tejto zmluvy, vzniká predávajúcemu až po riadnom a úplnom splnení jeho záväzku dodať kupujúcemu motorové vozidlá podľa tejto zmluvy a za podmienok dohodnutých v tejto zmluve.
2. Predávajúci je oprávnený vystaviť faktúru len za skutočne dodané motorové vozidlá, a to až po ich riadnom odovzdaní a prevzatí podľa článku V. tejto zmluvy. Vystavenú faktúru je predávajúci povinný doručiť v dvoch (2) vyhotoveniach na adresu kupujúceho uvedenú v článku I. bod 1 tejto zmluvy. Za správne vyčíslenie sadzby DPH podľa zákona č. 222/2004 Z. z. o dani z pridanej hodnoty v znení neskorších predpisov zodpovedá v plnom rozsahu predávajúci.
3. Faktúra musí okrem zákonných náležitostí v zmysle ustanovenia § 74 ods. 1 zákona č. 222/2004 Z.z. o dani z pridanej hodnoty v znení neskorších predpisov obsahovať taktiež:
4. označenie oboch zmluvných strán,
5. kontaktnú osobu predávajúceho a jej telefónny a e-mailový kontakt,
6. číslo predmetnej kúpnej zmluvy,
7. deň odoslania a deň splatnosti faktúry,
8. označenie peňažného ústavu a číslo účtu predávajúceho vo formáte IBAN,
9. označenie peňažného ústavu a číslo účtu kupujúceho vo formáte IBAN,
10. fakturovanú sumu – cenu za dodaný predmet zmluvy, vrátane náležitostí na účely DPH,
11. podpis oprávnenej osoby predávajúceho a odtlačok pečiatky predávajúceho,
12. prílohu, ktorou je potvrdený preberací protokol.
13. Zmluvné strany berú na vedomie, že faktúru je možné vystaviť a doručiť podľa tejto zmluvy ako aj v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov v znení neskorších predpisov (ďalej len „zákon č. 215/2019 Z. z.“), pričom takto vystavená a doručená faktúra musí obsahovať všetky náležitosti v súlade s ustanovením § 2 ods. 2 písm. a) až m) zákona č. 215/2019 Z.z.
14. Vystavená faktúra je splatná do tridsiatich (30) kalendárnych dní odo dňa jej riadneho doručenia kupujúcemu v zmysle bodu 2 tohto článku zmluvy. Faktúra je uhrádzaná výlučne prevodným príkazom. V prípade, ak nastane omeškanie platby faktúry z dôvodov na strane Štátnej pokladnice, nie je kupujúci po uvedenú dobu v omeškaní s úhradou fakturovanej sumy. Faktúra sa považuje za uhradenú dňom odpísania fakturovanej sumy z účtu kupujúceho.
15. V prípade, ak faktúra neobsahuje zákonné náležitosti alebo náležitosti v zmysle tejto zmluvy alebo obsahuje nesprávne, prípadne neúplné údaje, môže kupujúci takúto faktúru vrátiť predávajúcemu s uvedením nedostatkov, ktoré sa majú odstrániť. Kupujúci sa v danom prípade nedostáva do omeškania s úhradou faktúry, a nová 30-dňová lehota splatnosti začne následne plynúť dňom riadneho doručenia opravenej faktúry kupujúcemu.

**Článok V.**

**DODACIE PODMIENKY**

1. Predávajúci sa zaväzuje motorové vozidlá, bližšie špecifikované v článku II., bod 1 tejto zmluvy, dodať kupujúcemu riadne a včas najneskôr **do 15.12.2024, a to aj jednotlivo.**
2. Odovzdanie a prevzatie motorových vozidiel vykonajú poverené osoby zmluvných strán uvedené v bode 3 tohto článku zmluvy (ďalej len „poverené osoby“) na dohodnutom mieste plnenia. Miestom plnenia je miesto určené predávajúcim v meste Bratislava.
3. Kupujúci poveruje k prevzatiu predmetu zmluvy poverené osoby Mgr. Marek Kodák, tel. + 421 945 503 103 e-mail: marek.kodak@employment.gov.sk, a Mgr. art. Ján Samuel Jutko, tel. +421 917 524 329, e-mail: jansamuel.jutko@employment.gov.sk, ktorí sú zároveň kontaktnými osobami kupujúceho.
4. Predávajúci poveruje k odovzdaniu predmetu zmluvy poverené osoby ................................ tel. .................... e-mail. ...............@............. , a .................................., tel. ............................ e-mail: .............@................. ktorí sú zároveň kontaktnými osobami predávajúceho.
5. Proces odovzdávania a preberania (preberacie konanie) motorových vozidiel zmluvnými stranami sa realizuje prostredníctvom preberacieho protokolu, tvoriaceho Prílohu č. 2 tejto zmluvy, označenej ako „Preberací protokol“ (ďalej len „príloha č. 2“), ktorá je jej neoddeliteľnou súčasťou. Predávajúci vystaví preberací protokol v troch (3) vyhotoveniach, pričom jeden (1) originál preberacieho protokolu dostanú poverené osoby kupujúceho a dva (2) originály si ponechá predávajúci.
6. Poverené osoby kupujúceho sú povinné dodané motorové vozidlá prevziať a potvrdiť ich prevzatie podpisom a pečiatkou na preberacom protokole. Pri prevzatí motorových vozidiel sú poverené osoby kupujúceho povinné preveriť presnú identifikáciu dodaných motorových vozidiel a skutočnosti, či sú motorové vozidlá podľa vonkajšej prehliadky úplné, či sú čísla VIN v súlade s technickými preukazmi (osvedčeniami o evidencii časť II), či motorové vozidlá nemajú zjavné vady a či sú spôsobilé na predpokladaný účel používania. V prípade, ak dodávané motorové vozidlá nie sú v súlade s touto zmluvou a poverené osoby kupujúceho zistia zjavné vady dodávaných motorových vozidiel, predmetné motorové vozidlá neprevezmú a v preberacom protokole písomne uvedú dôvod ich neprevzatia.
7. Predávajúci je povinný vyrozumieť poverené osoby kupujúceho e- mailom o pripravenosti motorových vozidiel k odovzdaniu - prevzatiu, najneskôr tri (3) pracovné dni vopred. Za rozhodujúci sa považuje dátum doručenia e-mailu kupujúcemu.
8. Motorové vozidlá sa považujú za riadne dodané kupujúcemu okamihom podpisu preberacieho protokolu v súlade s bodom 5 a 6 tohto článku zmluvy.

**Článok VI.**

**PRÁVA A POVINNOSTI ZMLUVNÝCH STRÁN**

1. Kupujúci je povinný prevziať riadne dodané motorové vozidlá v súlade s ustanoveniami článku V. tejto zmluvy, a to v deň určený predávajúcim, pri splnení podmienky uvedenej v článku V., bod 6 tejto zmluvy a zaplatiť kúpnu cenu za riadne dodané motorové vozidlá dohodnutú v článku III., bod 2 tejto zmluvy.
2. Predávajúci je povinný umožniť kupujúcemu dôkladné oboznámenie sa s dodávanými motorovými vozidlami, dodať motorové vozidlá kupujúcemu v dohodnutom termíne, bezchybnom stave a dohodnutej kvalite, vyhotovení a výbave a umožniť ich riadne prevzatie.
3. Pred odovzdaním motorových vozidiel je predávajúci povinný zabezpečiť vykonanie predpredajného servisu a pri odovzdávaní motorových vozidiel predviesť ich funkčnosť. Následne je povinný motorové vozidlá protokolárne odovzdať povereným osobám kupujúceho v mieste plnenia podľa článku V., bod 2 a nasl. tejto zmluvy.
4. Predávajúci berie na vedomie, že v čase podpisu zmluvy a počas plnenia zmluvy musí byť zapísaný v Registri partnerov verejného sektora (ďalej ako „RPVS“) v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov (ďalej ako „zákon č. 315/2016 Z. z.“) a je povinný bezodkladne, najneskôr však do 7 dní, písomne informovať objednávateľa o každej zmene alebo výmaze z RPVS. Porušenie podľa tohto bodu tohto článku zmluvy sa považuje za podstatné porušenie tejto zmluvy, na základe ktorého je kupujúci oprávnený od tejto zmluvy odstúpiť.

**Článok VII.**

**ZÁRUKA A ZODPOVEDNOSŤ ZA ŠKODU**

1. Na dodávané motorové vozidlá vrátane príslušenstva a výbavy, ktoré sú ich súčasťou, je dohodnutá minimálna záručná doba päť (5) rokov alebo najazdených 150  000 km (slovom: stopäťdesiattisíc kilometrov), podľa toho, ktorá z uvedených skutočností nastane skôr. Záruka začína plynúť odo dňa riadneho prevzatia motorových vozidiel kupujúcim podľa článku V. tejto zmluvy (t.j. od dátumu predaja uvedeného v servisnej knižke a na preberacom protokole).
2. V prípade, ak sa v priebehu záručnej doby prejaví chyba materiálu alebo výrobná vada, je predávajúci povinný poškodené diely opraviť alebo vymeniť na vlastné náklady v lehote najneskôr do tridsiatich (30) kalendárnych dní odo dňa reklamovania predmetnej vady.
3. Predávajúci nenesie žiadnu zodpovednosť za vady, ktoré boli spôsobené neodbornou prevádzkou, obsluhou a údržbou, používaním v rozpore s návodom na použitie, resp. s obvyklým spôsobom užívania motorových vozidiel alebo užívaním nezodpovedajúcich prevádzkových kvapalín a ďalších médií používaných v súvislosti s prevádzkou motorových vozidiel.
4. Nebezpečenstvo škody na motorových vozidlách prechádza na kupujúceho okamihom riadneho prevzatia motorových vozidiel kupujúcim, t.j. dňom podpisu preberacieho protokolu kupujúcim.
5. V prípade reklamácie vád dodaných motorových vozidiel sa postupuje podľa príslušných ustanovení Obchodného zákonníka a ostatných všeobecne záväzných právnych predpisov Slovenskej republiky.

**Článok VIII.**

**ZMLUVNÉ POKUTY A ÚROKY Z OMEŠKANIA**

1. V prípade, ak je predávajúci v omeškaní s dodaním motorových vozidiel v zmluvne dohodnutej lehote, má kupujúci právo uplatniť si voči predávajúcemu zmluvnú pokutu vo výške 0,05 % z ceny nedodaných motorových vozidiel, a to za každý, aj začatý deň omeškania.
2. V prípade omeškania kupujúceho s úhradou faktúry vzniká predávajúcemu právo uplatniť si voči kupujúcemu úroky z omeškania v zákonnej výške.
3. V prípade omeškania predávajúceho so splnením povinnosti odstrániť vady dodaných motorových vozidiel podľa článku VII., bod 2. tejto zmluvy, je kupujúci oprávnený uplatniť si voči predávajúcemu zmluvnú pokutu v sume 50,- EUR (slovom päťdesiat eur) za každý, aj začatý deň omeškania až do jej odstránenia.
4. Zaplatením zmluvnej pokuty podľa tohto článku zmluvy nie sú dotknuté nároky zmluvných strán na náhradu škody podľa ustanovenia § 373 a nasl. Obchodného zákonníka.

**Článok IX.**

**VLASTNÍCKE PRÁVO**

1. Vlastnícke právo k dodaným motorovým vozidlám prechádza na kupujúceho po riadnom uhradení kúpnej ceny a pripísaní finančných prostriedkov na účet predávajúceho.

**Článok X.**

**KONTROLA**

* 1. Predávajúci sa zaväzuje umožniť výkon finančnej kontroly príslušným kontrolným orgánom a vytvoriť podmienky pre jej výkon v zmysle príslušných predpisov Slovenskej republiky (napr. zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov) a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených právnych predpisov. Predávajúci sa zaväzuje podrobiť sa výkonu kontroly aj poverenými zamestnancami kupujúceho.
  2. Predávajúci berie na vedomie, že na právne vzťahy vyplývajúceho z tejto zmluvy sa vzťahuje zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.
  3. Oprávnení zamestnanci vykonávajúci finančnú kontrolu, majú prístup ku všetkým obchodným dokumentom predávajúceho súvisiacich s výdavkami a plnením povinností podľa tejto zmluvy.
  4. Predávajúci je počas výkonu kontroly/auditu povinný najmä preukázať oprávnenosť vynaložených výdavkov v súvislosti s realizáciou predmetu tejto zmluvy. Predávajúci je ďalej povinný poskytnúť orgánom kontroly/auditu všetku súčinnosť, najmä vytvoriť primerané podmienky na riadne a včasné vykonanie kontroly/auditu a zdržať sa konania, ktoré by mohlo ohroziť začatie a riadny priebeh výkonu kontroly/auditu. Predávajúci je povinný v prípade zistenia pochybení bezodkladne prijať opatrenia na nápravu nedostatkov, zistených kontrolou/auditom podľa správy z kontroly/auditu v lehote stanovenej oprávnenými osobami na výkon kontroly/auditu. Predávajúci je povinný zaslať oprávneným osobám na výkon kontroly/auditu písomnú správu o splnení opatrení prijatých na nápravu zistených nedostatkov bezodkladne po ich splnení a taktiež o odstránení príčin ich vzniku.

**Článok XI.**

**ZÁNIK ZMLUVY**

1. Táto zmluva zanikne splnením záväzkov zmluvných strán. Túto zmluvu je možné predčasne ukončiť:

a) písomnou dohodou zmluvných strán,

b) odstúpením od tejto zmluvy, bližšie špecifikovaným v čl. XI a XII tejto zmluvy.

1. Zmluvné strany môžu od tejto zmluvy odstúpiť v súlade s príslušnými ustanoveniami Obchodného zákonníka. Každá zmluvná strana môže od tejto zmluvy odstúpiť v prípade podstatného porušenia zmluvy druhou zmluvnou stranou alebo ak tak stanovuje táto zmluva. Účinky odstúpenia od tejto zmluvy nastávajú dňom doručenia písomného odstúpenia od tejto zmluvy druhej zmluvnej strane. Odstúpením od tejto zmluvy nie je dotknuté právo zmluvných strán na úhradu zmluvne dohodnutých sankcií a na náhradu škody.
2. Za podstatné porušenie zmluvných povinností sa považuje:
   1. ak predávajúci nedodá motorové vozidlá riadne a včas, v dohodnutej špecifikácii, kvalite a s dohodnutou výbavou v súlade s touto zmluvou,
   2. ak kupujúci v rozpore s touto zmluvou bezdôvodne neprevezme riadne dodané motorové vozidlá ani v lehote tridsať (30) kalendárnych dní odo dňa uvedeného vo výzve predávajúceho podľa článku V. bod, 8 tejto zmluvy,
   3. ak kupujúci neuhradí cenu za riadne dodané a prevzaté motorové vozidlá v termíne do tridsať (30) kalendárnych dní po uplynutí dátumu splatnosti faktúry,

d) porušenie povinnosti predávajúceho v súlade s čl. VI, bod 4 tejto zmluvy.

1. Zmluvná strana je oprávnená odstúpiť od tejto zmluvy v prípade, ak sa pre druhú zmluvnú stranu stalo splnenie jej podstatných zmluvných povinností nemožným.
2. Kupujúci je oprávnený odstúpiť od tejto zmluvy v prípade, ak je voči predávajúcemu začaté konkurzné konanie alebo reštrukturalizácia alebo ak predávajúci vstúpil do likvidácie.

**Článok XI.**

**OKOLNOSTI VYLUČUJÚCE ZODPOVEDNOSŤ**

* 1. Zodpovednosť zmluvných strán za čiastočné alebo úplné neplnenie zmluvných povinností je vylúčená v prípade, ak v priebehu trvania tejto zmluvy bude splnenie celej alebo časti akejkoľvek povinnosti ktorejkoľvek zmluvnej strany znemožnené alebo oneskorené v dôsledku vyššej moci [(najmä, ale nielen, vládneho rozhodnutia, alebo zmeny právnych predpisov, vojny, občianskych nepokojov, sabotáže, požiaru, záplav, epidémií, karanténneho opatrenia, porúch dodávok bežne dodávaných energií, štrajku a výluky, alebo akejkoľvek inej udalosti mimo rozumnú kontrolu týkajúcej sa zmluvnej strany (ďalej len „skutočnosť“)], uvedená zmluvná strana je povinná zaslať druhej zmluvnej strane oznámenie o vzniku tejto skutočnosti do päť (5) dní od dátumu vzniku tejto skutočnosti. V prípade, ak sa v dôsledku vyššej moci stane plnenie tejto zmluvy nemožným po dobu viac ako troch (3) mesiacov od vyskytnutia sa prekážky, zmluvná strana, na strane ktorej sa vyskytla prekážka vyššej moci, písomne požiada druhú zmluvnú stranu pred uplynutím tejto lehoty o úpravu zmluvy alebo o prípadné ukončenie zmluvy. v prípade, ak k dohode v lehote do tridsať (30) dní od doručenia písomnej žiadosti nedôjde, má ktorákoľvek zmluvná strana právo od tejto zmluvy odstúpiť.
  2. Žiadna zmluvná strana nemá právo z dôvodu skutočnosti uvedenej v odseku 1 tohto článku zmluvy odstúpiť od tejto zmluvy ani uplatniť nárok na náhradu škody, či uplatňovať zmluvnú pokutu voči druhej zmluvnej strane, pokiaľ táto z dôvodu takejto skutočnosti nesplní zmluvnú povinnosť alebo sa dostane do omeškania s plnením zmluvnej povinnosti.

**Článok XII.**

**VYUŽITIE SUBDODÁVATEĽOV**

1. Na plnenie predmetu zmluvy môže predávajúci využiť subdodávateľov. Zoznam známych subdodávateľov tvorí Prílohu č. 3 tejto zmluvy, označenej ako „Zoznam známych subdodávateľov“ (ďalej len “príloha č. 3“), ktorá je jej neoddeliteľnou súčasťou.
2. Predávajúci je zodpovedný za akékoľvek konanie, porušenie, opomenutie a/alebo zanedbanie ktoréhokoľvek subdodávateľa, jeho zamestnancov a/alebo osôb ním poverených, akoby to bolo konanie, porušenie, opomenutie a/alebo zanedbanie predávajúceho. Predávajúci je zodpovedný za akúkoľvek škodu spôsobenú subdodávateľom pri poskytovaní predmetu zmluvy kupujúcemu. Predávajúci je zodpovedný za splnenie všetkých ustanovení zmluvy zo strany subdodávateľov. Každý subdodávateľ musí byť schopný realizovať príslušnú časť predmetu zmluvy v rovnakej kvalite ako predávajúci.
3. Predávajúci je v súlade ustanovením s § 41 ods. 4 zákona o verejnom obstarávaní povinný informovať kupujúceho o zmene subdodávateľa v rámci plnenia zmluvy. Predávajúci sa zaväzuje, že najmenej päť (5) pracovných dní pred zámerom využiť subdodávateľa alebo pred zámenou známeho subdodávateľa doručí e-mailom a zároveň písomne kupujúcemu na odsúhlasenie návrh na zmenu subdodávateľa, ktorý bude obsahovať obchodný názov navrhovaného subdodávateľa, jeho IČO a sídlo, meno a priezvisko, adresu pobytu a dátum narodenia osoby oprávnenej konať za subdodávateľa, predmet a podiel subdodávky.
4. Navrhovaný subdodávateľ preukazuje oprávnenie dodávať tovar vo vzťahu k tej časti predmetu zákazky, ktorú má subdodávateľ plniť.
5. Subdodávatelia, ktorí sú povinní byť zapísaní v RPVS musia byť zapísaní v RPVS počas celej doby trvania tejto zmluvy. Uvedenú skutočnosť preukazuje v písomnom návrhu predávajúci.
6. Ak došlo k výmazu subdodávateľa z registra partnerov verejného sektora, je predávajúci povinný túto skutočnosť oznámiť kupujúcemu bezodkladne, najneskôr však do siedmich (7) dní, a zároveň nahradiť takéhoto subdodávateľa.
7. Kupujúci má právo odmietnuť podiel na realizácii plnenia predmetu zmluvy subdodávateľom, ak nie sú splnené podmienky uvedené v bodoch 4 až 6 tohto článku zmluvy.
8. Zmluvné strany sa dohodli, že zmena subdodávateľa, nie je takou zmenou, na základe ktorej je potrebné uzatvárať dodatok k zmluve.

**Článok XIII.**

**ZÁVEREČNÉ USTANOVENIA**

1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov‎ (ďalej len „Občiansky zákonník“).
2. Táto zmluva podlieha povinnému zverejneniu v Centrálnom registri zmlúv vedenom Úradom vlády Slovenskej republiky v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
3. Túto zmluvu je možné meniť a dopĺňať len na základe písomných dodatkov podpísaných oboma zmluvnými stranami a za dodržania podmienok ustanovených zákonom o verejnom obstarávaní.
4. Každú zmenu kontaktných údajov je príslušná zmluvná strana povinná oznámiť druhej zmluvnej strane písomne alebo prostredníctvom elektronickej pošty bez zbytočného odkladu, najneskôr však päť (5) pracovných dní pred účinnosťou danej zmeny. Dodatok k zmluve sa v danom prípade nevyžaduje.
5. Na účely tejto zmluvy platí, že zásielka sa považuje za doručenú dňom jej prevzatia adresátom. V prípade, ak adresát zásielku neprevzal, zásielka sa považuje za doručenú dňom vrátenia nedoručenej alebo nedoručiteľnej zásielky odosielateľovi alebo dňom odmietnutia prijatia zásielky adresátom.
6. Predávajúci sa zaväzuje, že pohľadávku voči kupujúcemu, ktorá mu ako veriteľovi vznikne z tohto zmluvného vzťahu, nepostúpi podľa ustanovenia § 524 a nasl. Občianskeho zákonníka tretej osobe bez predchádzajúceho písomného súhlasu kupujúceho ako dlžníka. Postúpenie pohľadávky predávajúceho bez prechádzajúceho písomného súhlasu kupujúceho je pre rozpor takéhoto úkonu so zákonom podľa ustanovenia § 39 Občianskeho zákonníka absolútne neplatné.
7. Vzťahy výslovne neupravené touto zmluvou sa riadia príslušnými právnymi predpismi platnými na území Slovenskej republiky, predovšetkým ustanoveniami Obchodného zákonníka.
8. Táto zmluva má nasledujúce prílohy, ktoré tvoria jej neoddeliteľnú súčasť:

Príloha č. 1: Špecifikácia predmetu zmluvy

Príloha č. 2: Preberací protokol

Príloha č. 3: Zoznam známych subdodávateľov

Príloha č. 4: Cenová kalkulácia predmetu kúpnej zmluvy.

1. Táto zmluva je vyhotovená v siedmich (7) rovnopisoch. Predávajúci obdrží dve (2) vyhotovenia tejto zmluvy a kupujúci obdrží päť (5) vyhotovení tejto zmluvy.
2. V prípade, že niektoré ustanovenie tejto zmluvy je alebo sa stane neplatným alebo neúčinným, ostatné ustanovenia zmluvy nie sú uvedenou neplatnosťou alebo neúčinnosťou dotknuté a ostávajú naďalej v platnosti. Namiesto neplatného alebo neúčinného ustanovenia sa vzťahy zmluvných strán upravené touto zmluvou budú spravovať príslušnými právnymi predpismi.
3. Zmluvné strany sa zaväzujú, že všetky prípadné spory vyplývajúce z tejto zmluvy budú riešiť prednostne rokovaním o možnej dohode.
4. Zmluvné strany vyhlasujú, že si túto zmluvu riadne prečítali, jej obsahu porozumeli, že túto zmluvu uzatvárajú na základe svojej skutočnej vážnej, určitej a slobodnej vôle, že táto zmluva nebola uzatvorená v tiesni, pod nátlakom, ani za zvlášť nevýhodných podmienok a na znak súhlasu s jej obsahom ju vlastnoručne podpisujú.

V Bratislave , dňa........................... V ......................, dňa ................

Za kupujúceho: Za predávajúceho:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Peter Kostolný

generálny tajomník služobného úradu

Ministerstvo práce, sociálnych vecí a rodiny

Slovenskej republiky